Vivat Slovakia (počítačová hra)

Vivat Slovakia je slovenská akčná počítačová hra, prvá s otvoreným svetom vytvorená a vyvíjaná Teamom Vivat. Projekt bol ohlásený v roku 2019 ako demo verzia Vivat Sloboda. Hra oficiálne vyšla do predbežného prístupu na službe Steam dňa 18. apríla 2024, plná verzia hry bola vydaná 17. apríla 2025 o 19:00. V hlavnej úlohe Milan Drožka (Marián Labuda ml.) ako policajt v utajení so zámienkou taxikára sa priamo stýka so zločincami. Hra je vytvorená na základe skutočných udalostí divokých 90. rokov 20. storočia. Na dabingu sa ďalej podieľali Kristína Svarinská, Ego, Lukáš Frlajs, Rudo Danihel "Čavalenky" a Milan Žitný. 

 Príbeh 

 ASide 
ASide je prvá polovica dostupného príbehu. V tejto časti hry sa hráč oboznamuje s prvkami hry a jej ovládaním. Hra začína ešte počas socializmu, kde sa hráč zoznamuje s ovládaním postavy. Po úspešnom dokončení tohto prológu sa hráč dostane do odhadovaného roku 1993 po rozpade Česko-Slovenska, kde hra začína uvítacou scénou a uvedením do deja. Po jej skončení sa hráč ocitne vo vozidle Smola Classic Taxi (Škoda 120L) a dej sa začína. Hra je bohatá na vtipné hlášky.

 BSide 
BSide začína odvozom zahladzovača stôp a podpálením ubytovne s varičom. Hráč následne robí odvoz lupičom bánk, ktorí ho však zradia a utečú s peniazmi. Spolu s Jaroslavom Belasým neskôr začne prestrelka v úkryte kumpánov zaúčelom získatť peniaze späť. Po stretnutí s šéfom tajných služieb a Belasým na Moste SNP pomáha hráč s únosom prezidentovho syna do Rakúska.

 Herný svet 
Hra sa odohráva vo fiktívnej Bratislave. Tento svet je zmenšený a má približne 10 štvorcových kilometrov. V tomto svete sú aj rôzne narážky a napodobeniny skutočných budov a firiem, ako napríklad Kamzík, Prior s hotelom Kyjev a podobne. Všetky modely budov sú vlastnoručne vytvorené. Hra je s otvoreným svetom (angl. open-world), čo znamená, že sa hráč môže voľne pohybovať po mape.

 Vozidlá 
V hre sa vyskytujú československé vozidlá Smola Classic (Škoda 120), Smola Bohemia (Škoda Favorit) a Gerlach 160 Elegance (Tatra 603), ďalej ľudové vozidlá Bakelit GDR (Trabant 601), Carreau Voiture (Renault 5), Versailles Micraux (Peugeot 205), Versailles Marseille (Peugeot 406), Unserevehikel Passerati (Volkswagen Passat), vozidlá športovej a vyššej triedy DBW 18 (BMW 5), DBW 20 (BMW 7), Prinz Sohn (Mercedes-Benz 190), Mataro Minete (Mazda MX-5 "Miata") a Feige 636 (Porsche 911), terénne vozidlo Earthroamer Desolate (Land Rover Defender) a dodávka Prinz Taken (Mercedes-Benz T1). Nehrateľná je električka Tatra T3 a lietadlo Aero L-29 Delfín.

 Postavy 

 Milan Drožka 
Milan je hlavná a hrateľná postava hry, holohlavý tridsiatnik, ktorý pracuje v utajení pre STS (Slovenská tajná služba, fiktívna SIS) a ako krytie využíva funkciu taxikára, ktorá mu umožňuje priamo sa stretnúť so zločincami bez podozrenia. Každé Milanovo osobné vozidlo, ktoré hráč vlastní je vybavené policajnou vysielačkou na komunikáciu s "dispečingom" a na odvolanie pátrania, ak sa hráč dostane do problémov.

 Laura 
Laura je investigatívna novinárka, ktorá rada píše články o Bratislave a jej problémoch. Hráč sa s ňou stretáva hneď v prvej misii príbehu (Ovce treba strihať). Postave požičala hlas Kristína Svarinská. Postupne ale začína tušiť, že Milan nie je len taxikár, ale ten sa odmieta priznať.

 Ceco 
"Ceco" je prezývka rómskeho občana vo svojich tridsiatkach. Postavu prvýkrát hráč stretne po zobratí tajných spisov z "Ovčiarskeho ústavu". Po nastúpení do auta má nechutné, ba až sexistické narážky a správa sa k Milanovi neslušne. Po príchode do destinácie si od Milana vypýta 200 Sk, ktoré mu dá a on následne vystúpi. Milan hneď na to podá hlásenie dispečérke, ktorá prejde policajné záznamy. Postave požičal hlas raper Rudo Danihel "Čavalenky".  V poslednej misii "Strany A" má Milan za úlohu zničiť Ceca aj s autom odpálením.

 Referencie 

 Externé odkazy 
 Oficiálna stránka
 Steam a poznatky z hry

Kategória:Akčné počítačové hry a videohry
Kategória:Slovenské videohry
Kategória:Hry pre Windows